

REPUBLIKA HRVATSKA

ZADARSKA ŽUPANIJA

OPĆINA STARIGRAD

**Bilješke uz Konsolidirane financijske izvještaje za**

**razdoblje od 01. siječnja do 31. prosinca 2019. godine**

**Uvodna bilješka – podaci o obvezniku:**

Općina Starigrad

Trg Tome Marasovića 1

23244 Starigrad Paklenica

OIB: 52749374195

Matični broj: 02544300

Broj RKP-a: 35335

Šifra općine: 416

Razina: 23 – Konsolidirani proračun jedinice lokalne i područne (regionalne) samouprave

Razdjel: 000

Šifra djelatnosti: 8411 – Opće djelatnosti javne uprave

Broj računa: HR9424070001841600009

Proces konsolidacije, priprema i predaja konsolidiranih financijskih izvješća propisani su Zakonom o proračunu („Narodne novine“ broj 87/08, 136/12 i 15/15) te Pravilnikom o financijskom izvještavanju u proračunskom računovodstvu („Narodne novine“ broj 3/15, 93/15, 135/15, 2/17, 28/17, 112/18 i 126/19). Pripadnost proračunskih korisnika određenom proračunu utvrđena je Pravilnikom o utvrđivanju proračunskih i izvanproračunskih korisnika državnog i proračunskih i izvanproračunskih korisnika proračuna JLIP(R) samouprave te o načinu vođenja registra proračunskih i izvanproračunskih korisnika („Narodne novine“ broj 128/09, 142/14 i 23/19).

Općina Starigrad ima jednog proračunskog korisnika i to **Dječji vrtić „Osmjeh“**, Jurja Barakovića 2a, 23244 Starigrad Paklenica.

U procesu konsolidacije eliminirani su prihodi iskazani kod proračunskog korisnika na kontu 671 Prihodi iz nadležnog proračuna za financiranje redovne djelatnosti proračunskih korisnika AOP 131, te rashodi kod Općine Starigrad na kontu 367 Prijenosi proračunskim korisnicima iz nadležnog proračuna za financiranje redovne djelatnosti AOP 234 u ukupnom iznosu od 714.952 kuna.

Financijskim izvještajem za razdoblje siječanj-prosinac 2019. godine ostvareni su konsolidirani ukupni prihodi i primici u iznosu od 14.304.946 kune i veći su za 1.753.268 kuna u odnosnu na prethodnu godinu. Zbrajanjem rashoda dobili su se konsolidirani rashodi i izdaci u iznosu od 13.979.325 kune što je za 2.614.150 kuna više nego prethodne 2018. godine.

Eliminiranjem unutar transakcija između općinskog proračuna i proračunskog korisnika ostvaren je višak prihoda nad rashodima u iznosu od 325.621 kune. U 2019. godinu prenesen je višak prihoda i primitaka u iznosu od 3.145.931 kuna, tako da višak prihoda i primitaka raspoloživ u sljedećem razdoblju iznosi **3.471.552 kuna**.

**Bilješke uz obrazac PR-RAS:**

Ukupno ostvareni prihodi poslovanja (AOP 001) u razdoblju od 01. siječnja do 31. prosinca 2019. godine iznose 13.999.981 kuna, od čega na Općinu Starigrad otpada 13.826.920 kuna, a na Dječji vrtić Osmjeh 173.061 kuna. Ukupno ostvareni rashodi poslovanja (AOP 148) u 2018. godini iznose 11.889.770 kuna, od čega 11.729.143 kuna otpada na Općinu Starigrad, dok 160.627 kuna otpada na Dječji vrtić Osmjeh.

Ukupno ostvareni Prihodi od prodaje nefinancijske imovine (AOP 289) iznose 304.965 kuna i cjelokupan iznos odnosi se na Općinu Starigrad. Ukupno ostvareni rashodi za nabavu nefinancijske imovine (AOP 341) iznose 2.008.111 kuna i cjelokupan iznos odnosi se na Općinu Starigrad.

Primici od financijske imovine i zaduživanja (AOP 410) nisu ostvareni ni kod Općine Starigrad, ni kod dječjeg vrtića Osmjeh. Ukupno ostvareni izdaci za financijsku imovinu i otplatu zajmova (AOP 518) iznose 81.444 kuna i cjelokupan iznos odnosi se na Općinu Starigrad.

|  |  |  |  |  |  |
| --- | --- | --- | --- | --- | --- |
| **NAZIV** | **UKUPNI PRIHODI I PRIMICI** | **UKUPNI RASHODI I IZDACI** | **VIŠAK/MANJAK**  **PRIHODA I PRIMITAKA** | **VIŠAK/MANJAK PRIHODA/PRENESENI** | **VIŠAK/MANJAK**  **PRIHODA RASPOLOŽIVIH /ZA POKRIĆE** |
| Općina Starigrad | 14.131.885 | 13.818.698 | 313.187 | 3.125.345 | 3.438.532 |
| Dječji vrtić Osmjeh | 888.013 | 875.579 | 12.434 | 20.586 | 33.020 |
| Eliminacija 367 i 671 | -714.952 | -714.952 |  |  |  |
| **UKUPNO:** | **14.304.946** | **13.979.325** | **325.621** | **3.145.931** | **3.471.552** |

**AOP 019 Stalni porezi na nepokretnu imovinu -** Prihodi po ovoj osnovi odnose se na porez na kuće za odmor u iznosu od 1.157.901 kn koji je viši u odnosu na prethodnu godinu zbog ažuriranja evidencije obveznika poreza na kuće za odmor.Navedeni prihod odnosi se na Općinu Starigrad.

**AOP 022 Povremeni porezi na imovinu -** Prihodi po ovoj osnovi odnose se na porez na promet nekretnina u iznosu od 2.338.726 kn koji je viši u odnosu na prethodnu godinu zbog većeg prometa nekretnina. Navedeni prihod odnosi se na Općinu Starigrad.

**AOP 026 Porez na promet -** Prihodi po ovoj osnovi odnose se na porez na potrošnju alkoholnih i bezalkoholnih pića u iznosu od 373.982 kn koji je viši u odnosu na prethodnu godinu zbog veće potrošnje. Navedeni prihod odnosi se na Općinu Starigrad.

**AOP 055 Tekuće pomoći proračunu iz drugih proračuna -** Prihodi po ovoj osnovi odnose se na tekuće pomoći iz državnog i županijskog proračuna i ostvarene su u iznosu od 100.000 kn što je znatno niže od odnosu na prethodnu godinu iz razloga što su u prethodnoj godini ostvarena sredstva za isplatu šteta izazvanih elementarnim nepogodama. Navedeni prihod odnosi se na Općinu Starigrad.

**AOP 056 Kapitalne pomoći proračunu iz drugih proračuna -** Prihodi po ovoj osnovi odnose se sredstva od Ministarstva turizma za projekt plaža Jaz i uređenje sanitarnog čvora na plaži Jaz, Ministarstva regionalnog razvoja i fondova EU i Ministarstva graditeljstva i prostornog uređenja za projekt Sanacija i asfaltiranje nerazvrstanih cesta i ostvareni su u višem iznosu u odnosu na prethodnu godinu kada je ostvareno 516.000 kn. Navedeni prihod odnosi se na Općinu Starigrad.

**AOP 058 Tekuće pomoći od izvanproračunskih korisnika** - Prihodi po ovoj osnovi odnose se na sredstva dobivena Hrvatskog zavoda za zapošljavanje za 1 korisnika na stručnom osposobljavanju za rad bez zasnivanja radnog odnosa. Navedeni prihod odnosi se na Općinu Starigrad.

**AOP 059 Kapitalne pomoći od izvanproračunskih korisnika** - Prihodi po ovoj osnovi odnose se na sredstva dobivena od Fonda za zaštitu okoliša i energetsku učinkovitosti u iznosu od 135.000 kn za projekt Odlagališta otpada Samograd što je više u odnosu na prethodnu godinu kada je ostvareno 60.000 kn. Navedeni prihod odnosi se na Općinu Starigrad.

**AOP 064 Tekuće pomoći proračunskim korisnicima iz proračuna koji im nije nadležan** – Prihodi po ovoj osnovi odnose se na sredstva Ministarstva znanosti i obrazovanja koja su dodjeljena sukladno Odluci o financijskom planu raspodjele sredstava namijenjenih sufinanciranju obveznog programa predškole za djecu predškolske dobi koji se ostvaruju u dječjim vrtićima i drugim pravnim osobama koje provode program predškole u iznosu od 3.200,00 kn. Navedeni prihod odnosi se na Dječji vrtić Osmjeh.

**AOP 077 Kamate na oročena sredstva i depozite po viđenju -** Prihodi se odnose na kamate na depozite po viđenju kod OTP banke i niži su u odnosu na prethodnu godinu te iznose 501 kn. Navedeni prihod odnosi se na Općinu Starigrad.

**AOP 084 Naknade za koncesije -** Prihodi po ovoj osnovi odnose se na sredstva od koncesija i koncesijskih odobrenja u iznosu od 576.352 i viša su u odnosu na prethodnu godinu iz razloga što je u 2019. godini izdan i naplaćen veći broj koncesijskih odobrenja. Navedeni prihod odnosi se na Općinu Starigrad.

**AOP 086 Naknada za korištenje nefinancijske imovine -** Ova sredstva se odnose na prihode od spomeničke rente te su ostvarena u iznosu od 97 kn što je znatno niže u odnosu na prethodnu godinu kada su ostvarena u iznosu od 1.290 kn. Navedeni prihod odnosi se na Općinu Starigrad.

**AOP 089 Ostali prihodi od nefinancijske imovine -** Prihodi po ovoj osnovi odnose se na sredstva naknade za zadržavanje nezakonito izgrađenih zgrada. Trideset posto sredstva naknade je prihod lokalne samouprave na čijem se području nezakonito izgrađena zgrada nalazi i to je u 2019. godini ostvareno u iznosu od 81.122 što je malo više od odnosu na prethodnu godinu, te na sredstva godišnje naknade HT d.d. po rješenju HAKOM-a za pravo puta u iznosu od 112.156 kn koja je prošle godine bila evidentirana na ostalim nespomenutim prihodima. Navedeni prihod odnosi se na Općinu Starigrad.

**AOP 108 Županijske, gradske i općinske pristojbe i naknade -** Prihodi po ovoj osnovi ostvareni su u iznosu od 150 kn i odnose se na upravne pristojbe za žalbe po Rješenjima o komunalnoj naknadi. Navedeni prihod odnosi se na Općinu Starigrad.

**AOP 109 Ostale upravne pristojbe i naknade -** Prihodi po ovoj osnovi ostvareni su u iznosu od 4.488 kn i odnose se na prihode od prodaje državnih biljega koja su ostvarena u višem iznosu u odnosu na prethodnu godinu. Navedeni prihod odnosi se na Općinu Starigrad.

**AOP 110 Ostale pristojbe i naknade -** Prihodi po ovoj osnovi ostvareni su u iznosu od 456.484 kn i odnose se na sredstva boravišne pristojbe i ostalih nespomenutih pristojbi i naknada te su ostvareni u nižem iznosu u odnosu na prethodnu godinu. Navedeni prihod odnosi se na Općinu Starigrad.

**AOP 113 Prihodi vodnog gospodarstva -** Prihodi po ovoj osnovi odnose se na 8 posto vodnog doprinosa naplaćenog na području Općine Starigrad kojeg doznačavaju Hrvatske vode sukladno Zakonu o financiranju vodnog gospodarstva i u 2019. godini iznosi 23.225 kn što je znatno niže od odnosu na prethodnu godinu kada je ostvareno 61.832 kn. Navedeni prihod odnosi se na Općinu Starigrad.

**AOP 116 Ostali nespomenuti prihodi -** Prihodi po ovoj osnovi znatno su niži u odnosu na prethodnu godini prvenstveno zbog naplaćene godišnje naknade HT d.d. po rješenju HAKOM-a koja je u prošloj godini knjižena na ovom kontu, a u 2019. godini na kontu Ostali prihodi od nefinancijske imovine. Na Općinu Starigrad odnosi se iznos od 49.036 kn, a na DV Osmjeh 164.177 kn koji se odnose na prihode od naplaćenih usluga pružanja smještaja djece u vrtiću.

**AOP 120 Komunalni doprinosi -** Prihodi po ovoj osnovni ostvareni su u višem iznosu u odnosu na prethodnu godinu zbog većih pojedinačnih iznosa naplaćenih po rješenjima o komunalnom doprinosu. Navedeni prihod odnosi se na Općinu Starigrad.

**AOP 121 Komunalne naknade -** Prihodi po ovoj osnovni ostvareni su u znatno višem iznosu u odnosu na prethodnu godinu zbog ažuriranja baze podataka obveznika komunalne naknade i izdavanja novih pojedinačnih rješenja za obveznike za poslovne i stambene prostore. Navedeni prihod odnosi se na Općinu Starigrad.

**AOP 123 Prihodi od prodaje proizvoda i robe te pruženih usluga i prihodi od donacija -** Prihodi po ovoj osnovi odnose se na sredstva naplate od Hrvatskih voda u iznosu od 10 posto uplaćene naknade za uređenje voda koja su u prethodnoj godini knjižena na kontu ostalih prihoda, te su naplaćeni veći iznos s obzirom na ažuriranje baze podataka obveznika komunalne naknade, a samim time i obveznika naknade za uređenje voda. Navedeni prihod odnosi se na Općinu Starigrad.

**AOP 147 Ostali prihodi –** Ova sredstva ostvarena su u iznosu od 1.954 kn i odnose se na prihode od postupka ovrhe. Navedeni prihod odnosi se na Dječji vrtić Osmjeh.

**AOP 155 Ostali rashodi za zaposlene -** Rashodi po ovoj osnovi su se znatno povećali kod Općine Starigrad zbog isplata jubilarne nagrade za troje zaposlenika (dvoje zaposlenika 5 godina rada i jedan zaposlenik 25 godina rada), te isplate naknade za rođenje djeteta za jednog djelatnika u 2019. godini, dok su kao i prošle godine isplaćene božićnice, darovi za djecu i regres. Kod Dječjeg vrtića Osmjeh ovi rashodi su se također znatno povećali s obzirom da su im u 2019. godini isplaćeni i regresi što prethodnih godina nije.

**AOP 158 Doprinosi za obvezno zdravstveno osiguranje -** Rashodi po ovoj osnovi su se povećali i kod Općine Starigrad i Dječjeg vrtića Osmjeh zbog Zakona o izmjenama i dopunama Zakona o doprinosima gdje se od 2019. godine povećavaju doprinosi za obvezno zdravstveno osiguranje, a ukidaju doprinosi za zaštitu zdravlja na radu i doprinosi za zapošljavanje koji su stupili na snagu od isplate plaće za siječan 2019. godine.

**AOP 159 Doprinosi za obvezno osiguranje u slučaju nezaposlenosti -** Rashodi po ovoj osnovi su znatno smanjeni i kod Općine Starigrad i Dječjeg vrtića Osmjeh zbog Zakona o izmjenama i dopunama Zakona o doprinosima gdje se od 2019. godine povećavaju doprinosi za obvezno zdravstveno osiguranje, a ukidaju doprinosi za zaštitu zdravlja na radu i doprinosi za zapošljavanje koji su stupili na snagu od isplate plaće za siječan 2019. godine, pa je samo za jedan mjesec obračunat navedeni doprinos.

**AOP 167 Uredski materijal i ostali materijalni rashodi -** Rashodi po ovoj osnovi su se povećali kod Općine Starigrad jer je u ovoj godini nabavljano prvenstveno više uredskog materijala zbog izdavanja novih rješenja za komunalnu naknadu i naknadu za uređenje voda, dok su se kod Dječjeg vrtića Osmjeh također povećali zbog većih rashoda literature za djecu i materijala i sredstava za čišćenje i održavanje prostora.

**AOP 169 Energija -** Rashodi po ovoj osnovi su se povećali jer je u ovoj godini potrošen veći iznos električne energije kao i električne energije za javnu rasvjetu kod Općine Starigrad, dok su kod Dječjeg vrtiča Osmjeh ostali na istoj razini kao i prethodne godine.

**AOP 171 Sitni inventar i auto gume –** Rashodi po ovoj osnovi su se znatno smanjili s obzirom s obzirom da je u prošloj godini Općina Starigrad kupovala gume, a u ovoj nije. Kod Dječjeg vrtića Osmjeh rashodi po ovoj osnovi su također znatno sniženi jer su u prethodnoj godini nabavljene strunjače i ostali sitni inventar u znatnom iznosu.

**AOP 175 Usluge telefona, pošte i prijevoza -** Rashodi po ovoj osnovi kod Općine Starigrad su se povećali jer je u ovoj godini potrošen znatno veći iznos za poštarinu prvenstveno zbog slanja novih rješenja za komunalnu naknadu i naknadu za uređenje voda, dok su kod Dječjeg vrtiča Osmjeh ostali na istoj razini kao i prethodne godine.

**AOP 176 Usluge tekućeg i investicijskog održavanja -** Rashodi po ovoj osnovi ostvareni su u znatno višem iznosu u odnosu na prethodnu godinu zbog troškova Projekta sanacije i asfaltiranja nerazvrstanih cesta Općine Starigrad.

**AOP 178 Komunalne usluge -** Rashodi po ovoj osnovi ostvareni su u višem iznosu u odnosu na prethodnu godinu (745.885 kn) kod Općine Starigrad zbog viših mjesečnih troškova čišćenja i uređenja javnih površina, dok su kod Dječjeg vrtića Osmjeh ostvareni u nižem iznosu u odnosu na prethodnu godinu (5.911 kn) jer su u 2018. godine ostvareni rashodi dimnjačarskih usluga i usluga čišćenja i pražnjenja septičkih jama koji nisu ostvareni u 2019. godini jer nije bilo potrebe.

**AOP 182 Računalne usluge -** Rashodi po ovoj osnovi ostvareni su u iznosu od 85.648 kn što je niže u odnosu na prethodnu godinu jer je u prethodnoj godini u sklopu računalnih usluga izvršena implementacija vezano za računala i programe u skladu sa odredbama Opće uredbe o zaštiti osobnih podataka. Navedni rashodi odnose se na Općinu Starigrad.

**AOP 188 Reprezentacija** - Rashodi po ovoj stavci ostvareni su u iznosu od 62.419 kn i viši su u odnosu na prethodnu godinu zbog većeg broja ugošćavanja i odlazaka na radne sastanke i službene posjete sukladno izvođenju većeg broja projekata na području Općine Starigrad. Navedni rashodi odnose se na Općinu Starigrad.

**AOP 190 Pristojbe i naknade -** Rashodi po ovoj stavci ostvareni su u znatno višem iznosu u odnosu na prethodnu godinu kod Općine Starigrad iz razloga što je u ovoj godini podmireno više troškova parničkog troška/sudskih pristojbi, te viši iznosi vodnih doprinosa za općinske objekte u procesu legalizacije. Kod Dječjeg vrtića Osmjeh ostvareni su u iznosu od 260 kn.

**AOP 199 Kamate za primljene kredite i zajmove -** Navedeni izdaci odnose se na kamate kredita FRR-I-02/03 koji se plaća u godišnjim ratama s rokom dospijeća do kraja 2019. godine, a iznos je niži iz razloga nižeg iznos kamata kako se bližio kraj otplate. Navedni rashodi odnose se na Općinu Starigrad.

**AOP 210 Zatezne kamate -** Navedeni izdaci odnose se na plaćene zatezne kamate zbog kašnjenja sa plaćanjem računa u iznosu od 319 kn i u 2019. godini je znatno viši iz razloga obračuna zateznih kamata zbog kašnjenja u prebačaju sredstava naknade za uređenje voda za siječanj 2019. godine do čega je došlo zbog kasnijeg otvaranja programske godine te su plaćene zatezne kamate. Navedni rashodi odnose se na Općinu Starigrad.

**AOP 211 Ostali nespomenuti financijski rashodi -** Rashodi po ovoj osnovi ostvareni su u iznosu od 79.112 kn što je više u odnosu na prethodnu godinu jer je u 2019. godini ostvaren veći iznos sredstava Poreznoj upravi kojoj prema Pravilniku o uvjetima, opsegu i naknadi za obavljanje poslova utvrđivanja, evidentiranja, nadzora, naplate i ovrhe radi naplate poreza jedinica lokalne i područne (regionalne) samouprave pripada naknada u iznosu od 5% ukupno naplaćenih prihoda za obavljanje poslova utvrđivanja, evidentiranja, nadzora, naplate i ovrhe radi naplate poreza na potrošnju i poreza na kuće za odmor zbog većeg broja obveznika nakon ažuriranja baze podataka poreza na kuće za odmor. Navedni rashodi odnose se na Općinu Starigrad.

**AOP 229 Tekuće pomoći unutar općeg proračuna -** Rashodi po ovoj osnovi ostvarena su u iznosu od 66.994 i znatno su viša u odnosu na prethodnu godinu zbog isplate sredstava Županijskoj upravi za ceste za sufinanciranje sanacije Pakleničke ulice na području Općine Starigrad. Navedni rashodi odnose se na Općinu Starigrad.

**AOP 233 Kapitalne pomoći proračunskim korisnicima drugih proračuna -** Rashodi po ovoj osnovi ostvarena su u iznosu od 13.000 i odnose se na sredstva za Opću bolnicu Zadar za kupnju opreme. Navedni rashodi odnose se na Općinu Starigrad.

**AOP 272 Kapitalne pomoći -** Iznos se odnosi na sredstva kapitalne pomoći komunalnom poduzeću Argyruntum d.o.o. koje je u stopostotnom vlasništvu Općine Starigrad koja se odnose na pomoć za podmirenje dugovanja i gubitaka poduzeća i ta sredstva su smanjena u odnosu na prethodnu godinu, te na sredstva za Vodovod d.o.o. za sufinanciranje projekta izgradnje vodovoda na području Općine Starigrad iz kojeg razloga su znatno viši u odnosu na prethodnu godinu. Navedni rashodi odnose se na Općinu Starigrad.

**AOP 292 Zemljište -** Prihodi se odnose na prodaju građevinskog zemljišta ostvarena u ovog godini niža su u odnosu na prethodnu godinu iz razloga manje prodaje zemljišta. Navedni rashodi odnose se na Općinu Starigrad.

**AOP 302 Prihodi od prodaje proizvedene dugotrajne imovine -** Prihodi po ovoj osnovi odnose se na prihode od ustupanja grobnih mjesta i ostvarena su nižem iznosu u odnosu na prethodnu godinu zbog poduzetih mjera naplate potraživanja u prethodnoj godini. Navedni rashodi odnose se na Općinu Starigrad.

**AOP 347 Nematerijalna imovina -** Rashodi su niži u odnosu na prethodnu godinu jer su u 2018. godini izdvojena veća novčana sredstva za projektne dokumentacije za projekte čije ostvarenje će se u realizirati u narednim godinama ( prvenstveno po iznosu za projektne dokumentacije Vatrogasni dom i Izgradnja nogostupa). U ovoj godini je započeto ili završeno sa projektnim dokumentacijama za uređenje Trga S. Radića, uređenje centra mjesta Jazine, nastavak sanacije i asfaltiranje nerazvrstanih cesta na području Općine Starigrad, za groblje i mrtvačnicu Seline i ostale. Navedni rashodi odnose se na Općinu Starigrad.

**AOP 359 Ostali građevinski objekti -** Rashodi su niži u odnosu na prethodnu godinu jer je kroz 2018. i 2019. godini realiziran projekt uređenja plaže Jaz, dok su u ovoj godini nastavljeni radovi ali sada u znatno nižim iznosima kako se uređenje privodi kraju. Navedni rashodi odnose se na Općinu Starigrad.

**AOP 361 Uredska oprema i namještaj -** U ovoj godini je ostvaren znatno viši iznos prvenstveno zbog kupnje serverskog računala i novog printera. Navedni rashodi odnose se na Općinu Starigrad.

**AOP 362 Komunikacijska oprema** – U ovoj godini je ostvaren viši iznos zbog kupnje novog mobitela za potrebe općinskog načelnika. Navedni rashodi odnose se na Općinu Starigrad.

**AOP 384 Ulaganja u računalne programe -** U ovoj godini dolazi do većeg iznosa ulaganja u računalne programe zbog nabave potrebnih programa za nova računala, te zbog nabavke novog programskog rješenja za uredsko poslovanje. Navedni rashodi odnose se na Općinu Starigrad.

**AOP 386 Ostala nematerijalna proizvedena imovina -** Do znatnog povećanja ove stavke dolazi iz razloga što je u ovoj godini izrađen veći broj prostorno planskih dokumenata – započeto je sa izmjenama i dopunama PPUO Starigrad, UPU Luka Starigrad, UPU Pod Bucići. Navedni rashodi odnose se na Općinu Starigrad.

**Bilješke uz obrazac Obveze:**

Stanje obveza na početku izvještajnog razdoblja je iznosilo 660.270 kn, dok je povećanje obveza u izvještajnom razdoblju iznosilo 13.908.265 kn. Podmirene obveze u toku izvještajnog razdoblja iznosile su 13.249.209 kn, pa je stanje obveza na kraju izvještajnog razdoblja iznosilo 1.319.326 kn. Obveze na kraju izvještajnog razdoblja uključivale su dospjele obveze u iznosu od 259.734 kn, te nedospjele obveze u iznosu od 1.059.592 kn.

|  |  |  |  |
| --- | --- | --- | --- |
| **NAZIV** | **UKUPNE OBVEZE** | **DOSPIJELE OBVEZE** | **NEDOSPIJELE OBVEZE** |
| Općina Starigrad | 1.264.643 | 259.734 | 1.004.910 |
| Dječji vrtić Osmjeh | 54.683 | 0 | 54.683 |
| **UKUPNO:** | **1.319.326** | **259.734** | **1.059.592** |

Stanje obveza iskazano na dan 31. prosinca 2019. godine kod Općine Starigrad iznosi 1.264.643 kn i od toga dospjele obveze iznose 259.734 kn i nedospjele obveze 1.004.910 kn. Dospjele obveze odnose se na ostale tekuće obveze u iznosu od 22.110,00 kn i obveze za nabavu nefinancijske imovine u iznosu od 15.860 kn, te za obveze za materijalne rashode u iznosu od 221.763 kojima je rok dospijeća bio 31. prosinca 2019. godine, no podmirene su početkom siječnja. Nedospjele obveze odnose se na obveze za rashode poslovanja u iznosu od 511.112 kn (plaće zaposlenih za prosinac 2019. godine koje dospijevaju u siječnju 2020. godine u iznosu od 71.493 kn, obveze za PDV odnose se na prijavljeni PDV za prosinac čije je dospijeće plaćanja do kraja siječnja 2020. godine u iznosu od 266.597 kn, obveze za Naknadu za uređenje voda odnose se na prijavljeni iznos NUV-a čije je dospijeće uplate Hrvatskim vodama do kraja siječnja 2020. godine u iznosu od 29.563 kn, obveze za više uplaćene naknade u iznosu od 10.828 kn i materijalni rashodi koji se odnose na stručno usavršavanje zaposlenika, plaćanja električne energije, odvoz smeća, troškova vode, tekućih održavanja, telefona, poštarine, intelektuanih usluga, reprezentacije i ostalih redovnih troškova koji dospijevaju u siječnju 2020. godine u iznosu od 132.631 kn), te obveze za nabavu nefinancijske imovine u iznosu od 493.798 (rate za mobilni uređaj, račun za računalni program, računi za uređenje plaže Jaz, te računi za izradu prostorno planske dokumentacije i projektne dokumentacije za uređenje centra mjesta Jazine, sanaciju odlagališta otpada Samograd i ŠRC Kruškovac koji dospijevaju u siječnju 2020. godine).

Stanje obveza iskazano na dan 31. prosinca 2019. godine kod Dječjeg vrtića Osmjeh iznosi 54.683 kn i navedeno su nedospjele obveze koje se odnose na obveze za rashode poslovanja (plaće zaposlenih za prosinac 2019. godine koje dospijevaju u siječnju 2020. godine).

**Bilješke uz obrazac Rashodi prema funkcijskoj klasifikaciji:**

Prema funkcijskoj klasifikaciji razvrstani su rashodi poslovanja i rashodi za nabavu nefinancijske imovine kako slijedi:

|  |  |  |
| --- | --- | --- |
| **NAZIV** | **2018. godina** | **2019. godina** |
| Opće javne usluge | 1.962.538 | 2.285.471 |
| Obrana | 0 | 0 |
| Javni red i sigurnost | 579.000 | 388.422 |
| Ekonomski poslovi | 136.550 | 170.000 |
| Zaštita okoliša | 172.729 | 60.000 |
| Usluge unapređenja stanovanja i zajednice | 6.745.291 | 9.308.814 |
| Zdravstvo | 15.086 | 30.999 |
| Rekreacija, kultura i religija | 420.256 | 336.575 |
| Obrazovanje | 1.047.775 | 1.110.678 |
| Socijalna zaštita | 204.490 | 206.922 |
| **UKUPNO** | **11.283.715** | **13.897.881** |

Rashodi za 2019. godini odnose se na rashode Općine Starigrad u iznosu od 13.022.302 koji su razvrstani pod opće javne usluge, javni red i sigurnost, ekonomske poslove, zaštitu okoliša, usluge unapređenja stanovanja i zajednice, zdravstvo, rekreacija, kultura i religija, obrazovanje i socijalna zaštite i rashode Dječjeg vrtića Osmjeh u iznosu 875.579 koji su razvrstani pod Obrazovanje.

**AOP 004 Financijski i fiskalni poslovi -** U odnosu na prethodnu godinu navedeni rashodi su viši jer je u 2019. godini ostvaren veći iznos sredstava Poreznoj upravi kojoj prema Pravilniku o uvjetima, opsegu i naknadi za obavljanje poslova utvrđivanja, evidentiranja, nadzora, naplate i ovrhe radi naplate poreza jedinica lokalne i područne (regionalne) samouprave pripada naknada u iznosu od 5% ukupno naplaćenih prihoda za obavljanje poslova utvrđivanja, evidentiranja, nadzora, naplate i ovrhe radi naplate poreza na potrošnju i poreza na kuće za odmor. Navedni rashodi odnose se na Općinu Starigrad.

**AOP 012 Ostale opće usluge -** U 2019. godini navedeni rashodi nisu ostvareni, dok su u prošloj godini pod navedene rashodi svrstani rashodi za izradu procjena. Navedni rashodi odnose se na Općinu Starigrad.

**AOP 026 Usluge protupožarne zaštite -** U odnosu na prethodnu godinu navedeni rashodi su niži zbog troškova izrade projektne dokumentacije za Vatrogasni dom u iznosu 187.500,00 kn koji su ostvareni prošle godine, dok su u ovoj godini ostvareni samo rashodi za tekuće donaciji DVD-u Starigrad Paklenica. Navedni rashodi odnose se na Općinu Starigrad.

**AOP 036 Poljoprivreda -** U 2019. godini navedeni rashodi nisu ostvareni jer nije raspisan javni natječaj, dok su u prošloj godini isplaćena sredstva vezano za Program potpora u poljoprivredi Općine Starigrad za 2018. godinu. Navedni rashodi odnose se na Općinu Starigrad.

**AOP 060 Turizam -** U odnosu na prethodnu godinu navedeni rashodi su viši s obzirom da su u ovoj godini ostvareni rashodi projektne dokumentacije vezano za projekt destinacije aktivnog turizma. Navedni rashodi odnose se na Općinu Starigrad.

**AOP 072 Gospodarenje otpadom -** Navedeni rashodi niži su u odnosu na prethodnu godinu zbog nižih rashoda za projektnu dokumentaciju za odlagalište otpada Samograd. Navedni rashodi odnose se na Općinu Starigrad.

**AOP 080 Razvoj zajednice -** Navedeni rashodi niži su u odnosu na prethodnu godinu zbog nižih rashoda izgradnje komunalne infrastrukture, prvenstveno projekta plaže Jaz. Navedni rashodi odnose se na Općinu Starigrad.

**AOP 082 Ulična rasvjeta -** Navedeni rashodi niži su u odnosu na prethodnu godinu zbog nižih rashoda održavanja javne rasvjete. Navedni rashodi odnose se na Općinu Starigrad.

**AOP 084 Rashodi vezani za stanovanje i kom. pogodnosti koji nisu drugdje svrstani -** Navedeni rashodi znatno su viši u odnosu na prethodnu godinu zbog projekta Sanacije i asfaltiranja nerazvrstanih cesta ostvarenog u 2019. godini u iznosu od 3.150.243,59 kn, te većeg iznosa za održavanje javnih površina. Navedni rashodi odnose se na Općinu Starigrad.

**AOP 100 Službe javnog zdravstva -** Navedeni rashodi su viši u odnosu na prethodnu godinu zbog viših rashoda za rad dodatnog tima hitne medicinske pomoći po ugovoru. Navedni rashodi odnose se na Općinu Starigrad.

**AOP 105 Službe kulture -** Navedeni rashodi niži su u odnosu na prethodnu godinu zbog nižih rashoda za programe kulture s obzirom da su sukladno prijavama ostvarena niža sredstava po javnom natječaju za financiranje programa javnih potreba u kulturi. Navedni rashodi odnose se na Općinu Starigrad.

**AOP 107 Religijske i druge službene zajednice -** Navedeni rashodi niži su u odnosu na prethodnu godinu jer su u prethodnoj godini ostvareni rashodi donacija vjerskim zajednicama i sredstva za Zvonik sklopu crkve sv. Jurja, dok su u 2019. godini ostvareni samo rashodi donacija vjerskim zajednicama i to u manjem iznosu u odnosu na prethodnu godinu. Navedni rashodi odnose se na Općinu Starigrad.

**Bilješke uz obrazac Bilanca:**

Ukupna imovina u 2019. godini povećana je u odnosu na prethodnu godinu i iznosi 271.368.708 kuna. Obveze su se u odnosu na početno stanje povećale i na dan 31. prosinca 2019. godine iznose 1.326.038 kuna (uključujući odgođeno plaćanje rashoda i naplaćene prihode budućeg razdoblja u iznosu 6.713 kuna), dok su vlastiti izvori smanjeni u odnosu na prethodnu godinu i iznose 270.042.671 kuna.

|  |  |  |  |  |  |
| --- | --- | --- | --- | --- | --- |
| **NAZIV** | **Nefinancijska imovina** | **Financijska imovina** | **Imovina** | **Vlastiti izvori** | **Obveze** |
| Općina Starigrad | 258.380.184 | 12.869.291 | 271.249.475 | 269.978.120 | 1.271.356 |
| Dječji vrtić Osmjeh | 3.621 | 115.612 | 119.233 | 64.551 | 54.682 |
| **UKUPNO** | **258.383.805** | **12.984.903** | **271.368.708** | **270.042.671** | **1.326.038** |

**AOP016 Komunikacijska oprema -** Na navedenoj stavci dolazi do promjene zbog nabavke novog službenog mobitela za općinskog načelnika. Navedeno se odnosi na Općinu Starigrad.

**AOP 029 Ispravak vrijednosti prijevoznih sredstava -** Na navedenoj stavci dolazi do promjene iznosa zbog ispravka vrijednosti tokom 2019. godine nabavljenog novog službenog automobila u veljači 2018. godine kojem se sukladno zakonskoj stopi amortizacije ispravlja vrijednost. Navedeno se odnosi na Općinu Starigrad.

**AOP 49 i 50 Sitni inventar u upotrebi i Ispravak vrijednosti sitnog inventara** – Na navedenoj stavci dolazi do smanjenja iznosa zbog smanjene količine sitnog inventara kod Dječjeg vrtića Osmjeh.

**AOP 064 Novac u banci i blagajni -** Navedena stavka odnosi se na novčana sredstva na računima i u blagajni. Kod Općine Starigrad stanje računa HR9424070001841600009 prema izvodu broj 273 od 31. prosinca 2019. godine iznosilo je 4.443.825,19 kn, stanje deviznog računa na dan 31. prosinca 2019. godine (Izvod deviznog računa broj 38 od 19. prosinca 2019. godine) iznosilo je 213.789,07 kn, a stanje gotovog novca u blagajni na dan 31. prosinca 2019. godine (Blagajnički izvještaj od 20. prosinca 2019. godine) iznosilo je 4.769,23 kn. Kod Dječjeg vrtića Osmjeh stanje računa HR1824070001100472392 iznosilo je 33.176 kn.

**AOP 128 Dionice i udjeli u glavnici -** Odnosi se na udio Općine Starigrad u poduzećima Liburnija d.o.o., Čistoća d.o.o. Zadar, Vodovod d.o.o., te na poduzeće Argyruntum d.o.o. koje je u 100%-tnom vlasništvu Općine u ukupnom iznosu 3.702.800,00 kn.

Na dan 31. prosinca 2019. godine Općina Starigrad je imala udjele u vlasništvu slijedećih trgovačkih društava:

1. Argyruntum d.o.o., s 100% udjelom u temeljnom kapitalu (temeljni kapital iznosi 867.100,00 kn) = 867.100,00 kn
2. Čistoća d.o.o. Zadar , s 1,52% udjela u temeljnom kapitalu (temeljni kapital iznosi 9.239.600,00 kn) = 140.000,00 kn
3. Liburnija d.o.o. Zadar, s 1,54% udjela u temeljenom kapitalu (temeljni kapital iznosi 22.810.800,00 kn) = 351.300,00 kn
4. Vodovod d.o.o. Zadar, s 1,47% udjela u temeljnom kapitalu (temeljni kapital iznosi 159.483.800,00 kn) = 2.344.400,00 kn

**AOP 140 Potraživanja za prihode poslovanja -** Navedena potraživanja kod Općine Starigrad odnose se na potraživanja za poreze, potraživanja za prihode od imovine, te na potraživanja za upravne i administrativne pristojbe, pristojbe po posebnim propisima i naknade. Potraživanja za poreze odnose na potraživanja za porez na potrošnju, porez na tvrtku, porez na kuće za odmor i porez na promet nekretnina. Navedena potraživanja iznose 2.142.883 kn, a Porezna uprava Zadar obavlja poslove vezano za utvrđivanje i naplatu općinskih poreza. Najveći dio potraživanja za prihode poslovanja odnosi se na potraživanja za upravne i administrativne pristojbe, pristojbe po posebnim propisima i naknade u ukupnom iznosu od 4.843.296 kn,odnosno najvećim dijelom na potraživanja za komunalne doprinose zbog procesa legalizacije i njihova naplata očekuje se kroz narednu godinu. Potraživanja za prihode od imovine iznose 1.228.665 kn i većina potraživanja odnosi se na potraživanja od zakupa i iznajmljivanja imovine, odnosno na zakup kampa iz prijašnjih godina u kojem je bio i sudski proces te presuda u korist Općine Starigrad, te se čeka naplata po toj osnovi u iznosu od 1.049.500,00 kn. Navedena potraživanja kod Dječjeg vrtiča Osmjeh odnose se na potraživanja za usluge vrtića u iznosu od 27.910 kn.

**AOP156 Ispravak vrijednosti potraživanja -** Člankom 37.a Pravilnikao izmjenama i dopunama Pravilnika o proračunskom računovodstvu i računskom planu propisani su uvjeti za provođenje ispravka vrijednosti potraživanja na kraju godine te je navedeno i provedeno i iznosi 4.545.357 kn kod Općine Starigrad, a kod Dječjeg vrtića Osmjeh nije provedeno s obzirom da ne postoje uvjeti za navedeno.

**AOP 157 Potraživanja od prodaje nefinancijske imovine -** Navedena potraživanja su niža u odnosu na prethodnu godinu zbog ispravka vrijednosti potraživanja i manjeg broja sklopljenih ugovora o kupoprodaji zemljišta, a odnose se na potraživanja za prihode od prodaje građevinskog zemljišta i potraživanja za prodane grobnice kod Općine Starigrad.

**AOP 163 Obveze –** Od ukupno navedenog iznos na obveze Općine Starigrad odnosi se iznos od 1.271.356 kn, a na obveze Dječjeg vrtića Osmjeh iznos od 54.682 kn.Kod Općine Starigrad obveze za rashode poslovanja (AOP 164) iznose 754.986 kn, od čega su nedospjele obveze 511.112 kn i dospjele obveze 243.874 kn (podmirene u siječnju 2020. godine). Ostale tekuće obveze (AOP 174) najvećim dijelom odnosi se na Obveze za porez na dodanu vrijednost čije je dospijeće plaćanja u siječnju 2020. godine. Obveze za nabavu nefinancijske imovine (AOP 175) iznose 509.657 kn od čega su dospjele obveze 15.860 kn i nedospjele obveze 493.798 kn. Naplaćeni prihodi budućih razdoblja (AOP 222) odnose se na prihode od jamčevina u iznosu od 6.713,00 koja će biti raspoređena u 2020. godini. Kod Dječjeg vrtića Osmjeh navedni iznos se odnosi na obveze za rashode poslovanja koje su sve nedospjele obveze. U Bilješkama uz obrazac Obveze detaljnije su razrađene navedene obveze.

**AOP 223 Vlastiti izvori –** U odnosu na prethodnu godinu kod Općine Starigrad vlastiti izvori su se smanjili i iznose 269.978.120 kn. Do smanjenja dolazi zbog smanjenja obračunatih prihoda poslovanja i prihoda od prodaje nefinancijske imovine sukladno provedenom ispravku vrijednosti potraživanja. Sukladno članku 82. Pravilnika o proračunskom računovodstvu i računskom planu izvršena je korekcija rezultata na računu 922 . Korigiran je rezultat za iznos od 513.500 kn dobivene kapitalne pomoći koja je utrošena za nabavu dugotrajne nefinancijske imovine zaduženjem računa viška prihoda poslovanja, a odobravanjem računa manjka prihoda od nefinancijske imovine. Podatak u Bilanci je naveden nakon provedene korekcije rezultata. Na dan 31. prosinca 2019. godine višak prihoda poslovanja iznosi 43.521.468. Manjak prihoda od nefinancijske imovine iznosi 39.029.341 kn i manjak primitaka od financijske imovine 1.053.594 kn što ukupno iznosi 40.082.935 kn. Višak prihoda za raspored u sljedećoj proračunskoj godini iznosi 3.438.532 kn. Kod Dječjeg vrtića Osmjeh vlastiti izvori su se povećali. Na dan 31. prosinca 2019. godine višak prihoda poslovanja iznosi 33.020 kn što je ujedno i višak prihoda za raspored u sljedećoj proračunskoj godini.

**AOP 244 i 245 Izvanbilančni zapisi** – Odnose se u cjelosti na Općinu Starigrad i to na stanje jamstva za komunalno poduzeće Argyruntum d.o.o. u iznosu od 100.000,00 kn. U izvanbilančnim zapisima nalazi se i ukupna vrijednost potencijalnih obveza po sudskim sporovima u iznosu od 2.364.779 kn, a popis navedenih sudskih sporova Općine Starigradnalazi se u privitku te je sastavni dio ovih bilješki, dok navedenog nema kod dječjeg vrtića Osmjeh. U izvanbilančnim zapisima nalazi se tuđa imovina koju Općina Starigrad ima na korištenju od Ministarstva gospodarstva, poduzetništva i obrta, Ravnateljstva za robne zalihe te joj je sadašnja vrijednost 20.119 kn. U odnosu na prethodnu godinu iznos je znatno viši zbog uvrštenja ugovornih odnosa i slično koji uz ispunjenje određenih uvjeta mogu postati obveza ili imovina u iznosu od 7.137.991 (popis navedenih nalazi se u privitku i sastavni je dio ovih bilješki), dok navedenog nema kod dječjeg vrtića Osmjeh.

**Bilješke uz obrazac P-VRIO:**

Pošto nije bilo promjena u vrijednosti i obujmu imovine i obveza ni kod Općine Starigrad, ni kod proračunskog korisnika dječjeg vrtića „Osmjeh“, ovaj obrazac je ostao prazan.

Starigrad Paklenica, 26. veljače 2020. godine

Općinski načelnik:

Krste Ramić, dipl. oec.

Osoba za kontakt: Anita Milovac, mag. oec.

Telefon i e-mail za kontakt: 023 369 387, [financije@opcina-starigrad.hr](mailto:financije@opcina-starigrad.hr)